Ngan Phan-Koshnitsky. Ngan Phan-Koshnitskiy ("Phan Huỳnh Băng Ngân;" 1974-yil 24-fevralda tugʻilgan) — Vetnamlik — avstraliyalik shaxmatchi, Xalqaro ayol ustasi (WIM) unvoniga ega. Hozirda u Ngan Nadalin nomi bilan tanilgan. Shaxmat karyerasi. Fan-Koshnitskiy yosh chogʻlaridadan shaxmat bilan muntazam shugʻulanib kelgan, bu esa kelajakda usta shaxmatchi boʻlib yetishishiga yordam bergan. Dastlabki shaxmatdagi yurishi esa quydagi turnirlarda boshlagan, 1990 va 1992-yillarda ikkita ayollar shaxmat olimpiadalarida Vyetnamni, keyin esa 1996 va 2006-yillarda Avstraliyani beshta olimpiadada himoya qilgan. U Avstraliya ayollar jamoasida juda mashxurlardan boʻlgan. Keyinchalik Ngan toʻrtta ayollar oʻrtasidagi shaxmat boʻyicha mintaqaviy chempionatda Avstraliyani himoya qildi. U 1998-yilda ayollar oʻrtasidagi Avstraliya chempionatida gʻolib chiqdi. Oʻsha yili u Malayziyaning Genting togʻlarida boʻlib oʻtgan ayollar oʻrtasidagi Osiyo chempionatida ham ishtirok etib, 6/11 ball toʻpladi. Fan-Koshnitskiy 2001-yil aprel oyida Kvinslendning Oltin sohilida boʻlib oʻtgan Okeaniya ayollar chempionatida gʻolib chiqdi. U 2001-yilda Rossiyaning Moskva shahrida boʻlib oʻtgan shaxmat boʻyicha ayollar oʻrtasidagi jahon chempionatida ishtirok etdi va u yerda Almira Skripchenko tomonidan 1-raundda magʻlub boʻldi. Fan-Koshnitskiy FIDE tomonidan 1995-yilda ayol FIDE ustasi (WFM) va 2001-yilda ayol xalqaro ustasi (WIM) unvonlari bilan taqdirlangan. Shaxsiy hayoti. 1990-yillarning boshida u shaxmat boʻyicha avstraliyalik sobiq chempion Gari Koshnitskiyning oʻgʻli Piter Koshnitskiyga turmushga chiqdi. U 2007-yilda yana turmushga chiqdi va hozir Ngan Nadalin familyasida.